संक्षेप करने के लिए दस्तावेज़: यशराज फ़िल्म्स की 'धूम-3', धूम सीरीज़ की तीसरी फ़िल्म है. फ़िल्म में ज़बरदस्त ऐक्शन है, ड्रामा है और बेहतरीन विज़ुयल इफ़ेक्ट है.

इक़बाल हारुन ख़ान (जैकी श्रॉफ़) शिकागो में एक सर्कस का संचालक है लेकिन वित्तीय समस्याओं की वजह से सर्कस बंद करने की नौबत आ जाती है. इक़बाल ने जिस बैंक से कर्ज़ लिया होता है वो उसकी मदद करने से साफ़ इनकार कर देता है.

(आ गई आमिर की 'धूम-3')

इक़बाल ख़ान परेशान होकर ख़ुदकुशी कर लेता है और अपने पीछे छोड़ जाता है अपने छोटे बेटे साहिर को.

कई साल गुज़र जाते हैं लेकिन साहिर अपने पिता की मौत को नहीं भूल पाता और उसके लिए ज़िम्मेदार बैंक और उसके अधिकारियों से बदला लेना चाहता है. वह उस बैंक की अलग-अलग शाखाओं को लूटता रहता है और लूटी गई रकम लोगों में बाँटता रहता है.

साहिर ने बचपन में अपने पिता से जिमनास्टिक की ट्रेनिंग ली हुई होती है और साथ ही वह एक बेहतरीन जादूगर भी होता है.

इन सारी ट्रिक्स का इस्तेमाल करके वह हर बार पुलिस की आंखों में धूल झोंकने में कामयाब हो जाता है. शिकागो की पुलिस जब इस चोर को पकड़ने में नाकामयाब हो जाती है तो वो भारतीय पुलिस की मदद लेती है क्योंकि साहिर हर बार बैंक लूटने के बाद एक संदेश हिंदी में लिखकर भाग जाता है.

(नहीं बढ़ेंगे टिकटों के दाम)

भारतीय पुलिस की तरफ़ से जय दीक्षित (अभिषेक बच्चन) और अली (उदय चोपड़ा) को शिकागो पुलिस की मदद के लिए भेजा जाता है. जब साहिर को ये बात पता चलती है तो वह ख़ुद जय के पास जाता है और उसकी मदद करने का प्रस्ताव करता है ताकि वह चोर को पकड़ ले.

लेकिन आगे चलकर जय को पता चल जाता है कि साहिर ही वो चोर है. उसे पकड़ने के लिए वह जैसे-जैसे सबूत जुटाता है तो उसे साहिर के बारे में एक सीक्रेट पता लगता है जिसे जानकर वह हैरान रह जाता है.

इस बीच आलिया (कटरीना कैफ़) साहिर की सर्कस टीम में शामिल हो जाती है और दोनों के बीच इश़्क भी हो जाता है. आगे क्या होता है? क्या साहिर यूं ही बैंक लूटने के मिशन को अंजाम देता रहता है? क्या कभी जय दीक्षित, उसे पकड़ पाता है? उसे साहिर का कौन सा सीक्रेट पता लगता है? यही फ़िल्म की कहानी है.

दिलचस्प कहानी

विजय कृष्ण आचार्य और आदित्य चोपड़ा की लिखी कहानी में भरपूर रोमांच है और कई दिलचस्प मोड़ हैं. फ़िल्म में सर्कस की थीम है जो इसकी कहानी में ताज़ापन लाती है.

(आमिर का 'अफ़सोस')

विजय कृष्ण आचार्य का स्क्रीनप्ले...\nसंक्षेप उसी भाषा में जिसमें दस्तावेज़ है:
रेटिंग: ****1/2